Page:Vocal miscellany.pdf/22



What though on hamely fare we dine,
 * Wear hodden grey, and a' that;

Gi'e fools their silk, and knaves their wine,
 * A man's a man for a' that.

For a' that, and a' that,
 * Their tinsel shew, and a' that,

An honest man, though ne'er sae poor,
 * Is chief o' men for a' that.

Ye see yon birkie, ea'd a lord,
 * Wha struts and stares, and a' that,

Though hundreds worship at his word,
 * He's but a cuif for a' that.

For a' that and a' that,
 * His ribband, star, and a' that,

A man of independent mind
 * Can look and laugh at a' that.

The king can mak' a belted knight,
 * A marquis, duke, and a' that

But an honest man's aboon his might,
 * Guid-faith he maunna fa' that!

For a' that, and at that,
 * His dignities and a' that;

The pith o' sense, and pride o' worth,
 * Are grander far than a' that.

Then let us pray that come it may,
 * As come it shall, for a' that